ขยายเวลาขายบอนด์ไทยเข้มแข็งถึง16มิย.
รมว.คลัง ขยายเวลาเปิดขายพันธบัตรไทยเข้มแข็งไปถึง 16 มิ.ย.หลังยอดฝืด
10 มิ.ย. 2553

รมว.คลัง ขยายเวลาเปิดขายพันธบัตรไทยเข้มแข็งไปถึง 16 มิ.ย.หลังยอดฝืด
นายกรณ์ จาติกวณิช รมว.คลัง เปิดเผยว่า กระทรวงการคลังจะขยายเวลาการจองซื้อพันธบัตรออมทรัพย์ไทยเข้มแข็ง ปีงบประมาณ 53 ต่อไปจนถึงวันที่ 16 มิ.ย.53  จากกำหนดเดิมที่เปิดจองซื้อระหว่างวันที่ 7-11 มิ.ย.53 โดยยังคงวงเงินรวมที่เสนอขาย 1 แสนล้านบาท และคงเงื่อนไขการจองซื้อที่รายละ 10,000 บาท ถึง 1 ล้านบาท
สำหรับยอดจองซื้อพันธบัตรออมทรัพย์ 3 วันที่ผ่านมา (7-9 มิ.ย.53) มีประชาชนและนักลงทุนจองซื้อพันธบัตร วงเงินรวม 65,000 ล้านบาท คิดเป็นยอดเฉลี่ยจองซื้อรายละ 73,800 บาท